Pistolen ble introdusert av den belgiske fabrikken Fabrique Nationale i 1935. Den var hovedsakelig laget for det franske forsvar, derav det opprinnelige franske navnet Grande Puissance (Hi-Power) 35 (GP-35). Bakgrunnen for navnet var magasinkapasiteten som da var på 13 patroner, noe som var et høyt antall på den tiden. Franskmennene valgte derimot den franske Pistol Modele 1935. Hi-Powern var meget populær blant både militære og spesialstyrker innen politiet og ble brukt i over 50 land på grunn av den høey magasinkapasitet og gode driftsikkerheten. På 1980- og 1990-tallet begynte den å bli utdatert i forhold til nyere moderne pistoler med høyere magasinkapasitet.